钦定古今图书集成/明伦汇编/官常典/第535卷 > 黄彬
## 钦定古今图书集成/明伦汇编/官常典/第535卷 > 黄彬

按《明外史》本传：“彬，江夏人，从欧普祥攻陷袁吉。陈友
谅杀徐寿辉，僭伪号。彬言于普祥曰：‘公与友谅比肩，
奈何下之？友谅骄恣，非江东敌也。保境候东师，当不
失富贵’。普祥遂遣使纳款，友谅遣弟友仁攻之，彬与
普祥败其众，获友仁。友谅惧，约分界不相犯，乃释友
仁。时江楚诸郡皆为陈氏有，袁扼其要害，潭、岳、赣兵”
不得出。友谅势大蹙，太祖兵临之，遂弃江州，彬力也。
太祖至龙兴，令普祥仍守袁州，而以彬为江西行省
参政。未几，普祥死，彬领其众。普祥故残暴，彬尽反所
为，民甚安之。从常遇春征赣州。饶鼎臣据吉安，为熊
天瑞声援。遇春兵至，鼎臣走安福。彬以兵蹑之，鼎臣
走茶陵，天瑞乃降。永新守将周安叛彬从汤和执安
鼎臣。亦殪移镇袁州，招集诸山寨，江西悉定。进江淮
行省中书左丞。洪武三年封宜春侯，岁禄九百石，予
世券。四年，赣州上犹山寇叛，讨平之。五年，古州等洞
蛮叛。以邓愈为征南将军，三道出师郴，与营阳侯璟
出澧州。师还，赐第中都，出练兵沂州、临清。二十三年
坐胡党死，爵除。